Kommissionens forordning (EF) nr. 1614/2000

af 24. juli 2000

om en undtagelse fra forordning (EØF) nr. 2454/93, hvad angår definitionen af begrebet "varer med oprindelsesstatus" i henhold til den generelle præferenceordning for at tage hensyn til den særlige situation i Cambodja for visse tekstilvarer, der udføres fra dette land til Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992, om indførelse af en EF-toldkodeks(1), senest ændret ved Europa-Parlamentets og Rådets forordning (EF) nr. 955/1999(2), særlig artikel 249,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 1662/1999(4), særlig artikel 76, og

ud fra følgende betragtninger:

(1) Ved Rådets forordning (EF) nr. 2820/98 af 21. december 1998 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001(5), senest ændret ved Kommissionens forordning (EF) nr. 1310/2000(6), indrømmede Fællesskabet Cambodja sådanne toldpræferencer.

(2) Artikel 67-97 i forordning (EØF) nr. 2454/93 fastsætter de betingelser, som definitionen af varer med oprindelsesstatus skal opfylde inden for rammerne af den generelle præferenceordning. Artikel 76 fastsætter dog mulighed for at gøre undtagelser fra disse bestemmelser til fordel for de mindst udviklede lande, der er omfattet af den generelle præferenceordning, når disse anmoder Fællesskabet derom.

(3) Ved Kommissionens forordning (EF) nr. 1538/1999(7) opnåede Cambodja en sådan undtagelse for visse tekstilvarer for perioden 15. juli 1999 til 14. juli 2000.

(4) Anmodningen opfylder bestemmelserne i artikel 76 i forordning (EØF) nr. 2454/93. Idet der fastsættes visse betingelser med hensyn til mængder (på et årligt grundlag), der vurderes både i forhold til absorptionskapaciteten på EF-markedet for sådanne varer fra Cambodja, landets eksportkapacitet og de konstaterede handelsstrømme, er der ingen skade for de tilsvarende EF-industrier. Denne undtagelse bør tilpasses, under hensyntagen til økonomiske behov.

(5) For at tilskynde til regionalt samarbejde mellem modtagerlandene bør det bestemmes, at de materialer, der anvendes i Cambodja i forbindelse med denne undtagelse, skal have oprindelse i lande, der er medlemmer af Sammenslutningen af Sydøstasiatiske Lande (ASEAN) (undtagen Myanmar), Den Sydasiatiske Sammenslutning for Regionalt Samarbejde (SAARC) eller AVS-EF-partnerskabsaftalen.

(6) En gennemsigtig og effektiv administration af disse foranstaltninger sikres ved at anvende de gældende bestemmelser for forvaltningen af toldkontingenter, fastsat i forordning (EØF) nr. 2454/93, ændret ved forordning (EF) nr. 1427/97(8).

(7) Det vil i samråd med Cambodjas myndigheder blive undersøgt, om der eventuelt er behov for en forlængelse af undtagelsen ud over de fastsatte mængder.

(8) Undtagelsen må for at være effektiv gælde for en rimelig periode, indtil 31. december 2001, på hvilket tidspunkt forordning (EF) nr. 2820/98 udløber.

(9) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

1. Som en undtagelse fra bestemmelserne i artikel 67-97 i forordning (EØF) nr. 2454/93 anses de varer, der er anført i bilaget til denne forordning og fremstillet i Cambodja på basis af vævet stof (vævede produkter) eller garn (trikotage), som er indført i dette land, og som har oprindelse i lande, der er medlemmer af Sammenslutningen af Sydøstasiatiske Lande (ASEAN) (undtagen Myanmar), Den Sydasiatiske Sammenslutning for Regionalt Samarbejde (SAARC) eller AVS-EF-partnerskabsaftalen, for at have oprindelse i Cambodja efter de nedenfor anførte retningslinjer.

2. Ved anvendelsen af stk. 1 anses varer for at have oprindelse i ASEAN eller SAARC, når de er erhvervet i disse lande i overensstemmelse med oprindelsesreglerne i artikel 67-97 i forordning (EØF) nr. 2454/93, eller for at have oprindelse i et af de lande, der er omfattet af AVS-EF-partnerskabsaftalen, når de er erhvervet i et af disse lande i overensstemmelse med oprindelsesreglerne i protokol 1 til AVS-EF-partnerskabsaftalen(9).

3. De kompetente myndigheder i Cambodja træffer de nødvendige foranstaltninger for at sikre overholdelsen af bestemmelserne i stk. 2.

Artikel 2

Undtagelsen i artikel 1 vedrører varer, der bliver transporteret direkte fra Cambodja og som indføres i Fællesskabet i en periode fra 15. juli 2000 til 31. december 2001 i de årlige mængder, der for hver vare er angivet i bilaget.

Artikel 3

De i artikel 2 omhandlede toldkontingenter forvaltes af Kommissionen, i overensstemmelse med artikel 308a-308c i forordning (EØF) nr. 2454/93.

Artikel 4

Når de i artikel 3 omhandlede træk udgør 80 % af de i bilaget anførte mængder, undersøger Kommissionen i samråd med Cambodjas myndigheder, om det er nødvendigt at forlænge undtagelsen ud over de pågældende mængder.

Artikel 5

I rubrik 4 i oprindelsescertifikaterne formular A, der udstedes i henhold til denne forordning af de kompetente myndigheder i Cambodja, anføres følgende:"Undtagelse - forordning (EF) nr. 1614/2000".

Artikel 6

I tvivlstilfælde kan medlemsstaterne kræve fremlæggelse af en kopi af det dokument, der bekræfter oprindelsen af materialer anvendt i Cambodja i henhold til denne undtagelse. En sådan anmodning kan fremsættes ved overgang til fri omsætning af de varer, som begunstiges af bestemmelserne i denne forordning, eller inden for rammerne af det administrative samarbejde, som er fastlagt i artikel 94 i forordning (EØF) nr. 2454/93.

Artikel 7

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 2000.

På Kommissionens vegne

Frederik Bolkestein

Medlem af Kommissionen

(1) EFT L 302 af 19.10.1992, s. 1.

(2) EFT L 119 af 7.5.1999, s. 1.

(3) EFT L 253 af 11.10.1993, s. 1.

(4) EFT L 197 af 29.7.1999, s. 25.

(5) EFT L 357 af 30.12.1998, s. 1.

(6) EFT L 148 af 22.6.2000, s. 28.

(7) EFT L 178 af 14.7.1999, s. 34.

(8) EFT L 196 af 24.7.1997, s. 31.

(9) Endnu ikke offentliggjort i EFT.

BILAG

>TABELPOSITION>